[{"text_idx": "#000001", "text": "AvalehtKoondisedEesti rahvusnaiskondEesti naiskond vo\u0303ttis uue kapteni juhtimisel taas kindla vo\u0303idu La\u0308ti u\u0308le"}, {"text_idx": "#000002", "text": "Eesti naiskond vo\u0303ttis uue kapteni juhtimisel taas kindla vo\u0303idu La\u0308ti u\u0308le"}, {"text_idx": "#000003", "text": "Share this postClose sharing boxEesti naiskond vo\u0303ttis uue kapteni juhtimisel taas kindla vo\u0303idu La\u0308ti u\u0308leTwitterFacebookLinkedIn"}, {"text_idx": "#000005", "text": "Eesti rahvusnaiskond pidas teise kontrollma\u0308ngu La\u0308ti koondisega ning sai sarnaselt u\u0308leeilsele 3:0 (25:22, 25:17, 25:22) vo\u0303idu. Taas peeti ka lisageim, selles oli samuti parem Eesti, tulemuseks 27:25. Ta\u0308na kell 12.00 kohtutakse La\u0308tiga kolmandat korda. Ka see ma\u0308ng peetakse pealtvaatajateta, vahendab volley.ee."}, {"text_idx": "#000006", "text": "Suuresti Eesti kontrolli all kulgenud ma\u0308ngu resultatiivseimaks kerkis 22 punktiga (+18) Kertu Laak, kellest sai Julija Mo\u0303nnakma\u0308e puudumisel koondise uus kapten. Liis Kullerkann lisas 10 (+9) ja Eliisa Peit 5 silma (+3). Eesti vastuvo\u0303tt oli 40%, ru\u0308nnakuid lahendati 45-protsendiliselt, blokipunkte teeniti 12 (3 sulustamist said kirja Kullerkann, Peit ja Helena Loos), servil lo\u0308o\u0308di 8 a\u0308ssa ja eksiti 12 pallingul. La\u0308ti edukaim oli 9 punktiga (+2) Vlada Pridatko, la\u0308tlannade vastuvo\u0303tt ja ru\u0308nnak olid mo\u0303lemad 31%, blokipunkte saadi 8 ja servipunkte 6 (4 viga). La\u0308ti ma\u0308ngib Eestis oma suurima ru\u0308ndejo\u0303u Marta Kamelija Levinskata."}, {"text_idx": "#000008", "text": "Avageimis ja\u0308a\u0308di 4:9 kaotusseisu, Kuivoneni asemele tuli platsile Ingrid Kiisk. Sellest suudeti siiski va\u0308lja tulla ja Kibbermanni a\u0308ss andis meile 13:12 edu. Geimi lo\u0303pus tuli platsile teine sidema\u0308ngija Helena Loos. Bratuhhina-Pitou ru\u0308nnakust oli Eesti juhtimas 23:19, geimi lo\u0303petas Laak vo\u0303rgu kohalt \u2013 25:22."}, {"text_idx": "#000009", "text": "Teises vaatuses tuli algkoosseis tagasi va\u0308ljakulem geimi algul vahetati taas sidema\u0308ngijaid ja Loos asendas Kibbermanni, ka Kiisk vahetas Kuivoneni va\u0308lja. Seegi geim kulges eestlannade dikteerimisel ning Laagi ru\u0308nnaku ja\u0308rel oli kodunaiskonna eduseis 14:9. Geim Eestile 25:17."}, {"text_idx": "#000010", "text": "Kolmandas geimis saatis peatreener Lorenzo Micelli taas platsile algkoosseisu. 10:10 viigiseisul tuli Loos Kibbermanni asemele ma\u0308ngu ja lo\u0303i kohe servia\u0308ssa. Veel tehti mitmeid vahetusi, ma\u0308ng kulges punkt-punktis. Geimi lo\u0303pus olid taas kindlamad eestlannad, vo\u0303ites selle 25:22 ja ma\u0308ng seega 3:0 Eestile."}, {"text_idx": "#000011", "text": "Taas peeti ka lisageim, kus Eesti teenis 27:25 vo\u0303idu."}, {"text_idx": "#000022", "text": "Rahvusnaiskonna kutse teenis seitse Audentese ma\u0308ngijat, samuti suur osa kogenumaid koondislasi"}, {"text_idx": "#000028", "text": "Hunt ja Po\u0303ld aitasid TLU\u0308/Kikase poolfinaalis raske vo\u0303iduni \u2013 Viljandi Metall vo\u0303itles, aga ja\u0308i liiga u\u0308heku\u0308lgseks"}]